《初春陡门野望》
清代·徐德宗

今日春气透，散步临前川。凭高豁胸臆，极目收远天。

四野堆众皱，遥峦拭翠巅。和风悦群性，麦绿万顷田。

鸟鸣不知处，迥顾柳已妍。随兴行阡陌，足疲乃言旋。

作者简介：徐德宗（1688-？），字于朝，号二矶，清昆山（今苏州昆山）人，徐乾学孙，赘于秦氏，遂居无锡。倜傥负奇,以诗雄于时。不得志以殁,秦鸿钧葬之惠山。二矾山人诗集6卷。